Patvirtinta

Merkinės krašto muziejaus direktoriaus

Mindaugo Černiausko

2019 m. spalio 8 d. įsakymu Nr. IV-7

**MERKINĖS KRAŠTO MUZIEJAUS**

**VINCO KRĖVĖS-MICKEVIČIAUS MEMORIALINIO MUZIEJAUS MUZIEJININKO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Merkinės krašto muziejaus Vinco Krėvės-Mickevičiaus memorialinio muziejaus muziejininko pareigybė priskiriama specialistų grupei.

2. Pareigybės lygis – A2 lygis.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. Vinco Krėvės-Mickevičiaus memorialinio muziejaus muziejininku gali dirbti tik asmuo turintis humanitarinių ar socialinių mokslų srities išsilavinimą. Būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

3.2. Muziejininkas(ė) savo darbe privalo mokėti vadovautis Muziejų ir kitais Lietuvos Respublikos

įstatymais bei teisės aktais, susijusiais su jo atliekamu darbu, Lietuvos kultūros ministro 2005 m.

gruodžio 16 d. įsakymu Nr. ĮV-716 patvirtinta Muziejuose esančių rinkinių apsaugos, apskaitos ir saugojimoinstrukcija, būti susipažinęs Merkinės krašto muziejaus nuostatais, vidaus darbo tvarkos taisyklėmis, darbo sutartimi, šiuo pareigybės aprašu.

3.3. Muziejininkas(ė) privalo išmanyti dokumentų valdymo ir lietuvių kalbos kultūros reikalavimus,

turėti organizacinių gabumų, mokėti savarankiškai planuoti ir organizuoti savo darbą, pristatyti

savo veiklą, būti atviras naujovėms ir pokyčiams, sąžiningas ir tolerantiškas, galintis aiškiai pateikti

informaciją žodžiu ir raštu bei gebėti vykdyti šiame pareigybės aprašyme nustatytas funkcijas..

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas turi vykdyti šias funkcijas:

4.1. Sugebėti savarankiškai planuoti ir vykdyti veiklą susijusią su Vinco Krėvės-Mickevičiaus

memorialinio muziejaus funkcijų įgyvendinimu, laiku ir tinkamai atlikti pavestą darbą, vykdyti teisėtus Merkinės krašto muziejaus direktoriaus nurodymus, vengti bet kokio neigiamo poveikio Merkinės krašto muziejaus reputacijai ir jo suteikiamoms paslaugoms;

4.2. Rinkti ir kaupti eksponatus – muziejines vertybes, rinkti ir kaupti muziejinę medžiagą iš

įvairių šaltinių, kartu su vyriausiuoju fondų saugotoju vykdyti muziejinių vertybių mokslinę

inventorizaciją, rašyti eksponatų priėmimo aktus, sisteminti ir sudarinėti kolekcijas, pildyti eksponatų

kartotekas, rūpintis eksponatais, esančiais ekspozicijoje ir rinkiniuose (sekti jų būklę ir saugumą);

4.3. Tvarkyti bei saugoti eksponatus;

4.4. Atrinkti restauravimui skirtus eksponatus;

4.5. Rengti V. Krėvės asmenybę ir literatūrinį palikimą populiarinančius straipsnius spaudai;

4.6. Rengti pranešimus bei dalyvauti konferencijose;

4.7. Sekti bei kontroliuoti muziejinių vertybių judėjimą;

4.8. Pagal direktoriaus įsakymus atlikti eksponatų ar jų grupių patikrinimus;

4.9. Informuoti direktorių, policiją, muziejaus steigėją, Kultūros ministeriją, dingus muziejinei

vertybei ar ją sužalojus;

4.10. Planuoti, ruošti parodas, organizuoti jų pristatymą visuomenei, rūpintis istorinės ekspozicijos

kūrimu, atnaujinimu, papildymu;

4.11. Rengti muziejaus edukacines programas, vesti užsiėmimus.

4.12. Aptarnauti interesantus;

4.13. Vesti ekskursijas muziejaus lankytojams;

4.14. Teikti informaciją Vyr. fondų saugotojui apie deponuotų vertybių būklę;

4.15. Dalyvauti muziejaus organizuojamose ekspedicijose;

4.16. Skelbti informaciją apie įsigytas muziejines vertybes;

4.17. Rengti projektus, dalyvauti kultūrinėse ir kitose projektinėse programose;

4.18. Konsultuoti visuomeninių muziejų vadovus eksponatų saugojimo klausimais;

4.19. Ruošti metinius planus ir ataskaitas ir pateikti jas Merkinės krašto muziejaus direktoriui;

4.20. Dalyvauti muziejaus organizuojamose talkose;

4.21. Vykdyti kitus Merkinės krašto muziejaus direktoriaus įsakymus bei nurodymus;

4.22. Kelti kvalifikaciją;

4.23. Rūpintis muziejaus ir savo, kaip muziejaus atstovo, įvaizdžiu.

--------------------------------------------------------------